钦定古今图书集成/明伦汇编/闺媛典/第197卷 > 游醇卿妻汪氏
## 钦定古今图书集成/明伦汇编/闺媛典/第197卷 > 游醇卿妻汪氏

按《婺源县志》：“汪氏，大畈汪仲女，济溪游醇卿妻。卿家
故贫，苦志力学，氏脱簪珥佐之，成进士，观工部政，衔
命饷边，竣事没于道。氏年二十四，闻讣，号恸几绝，强
勉图存，抚侄用建为嗣。衣缟茹素，艰苦支撑，五十三
年如一日。及用建长入胶庠，又短折，氏复抚孤孙成
立。卒年八十有三。”